รายชื่อภาพยนตร์ และนักแสดงยอดเยี่ยม สำหรับผู้สูงอายุวัยเกินกว่า 50 ปี
เมื่อวันที่ 28 มกราคมที่ผ่านมา นิตยสารของสมาคมผู้เกษียณ จากงานชาวอเมริกันหรือ AARP ได้เปิดเผยรายชื่อภาพยนตร์ และนักแสดงยอดเยี่ยมสำหรับผ
ภาพยนตร์เรื่องInvictus ของผู้กำกับ Clint Eastwood เพิ่งได้รับการประกาศชื่อเป็นภาพยนตร์ยอดเยี่ยมประจำปี สำหรับผู้ใหญ่วัยเกิน 50 ของนิตยสารเพื่อคนวัยเกษียณการทำงานAARP คว้ารางวัลเก้าอี้ทองคำไปครองได้สำเร็จ คุณ BillNewcott บรรณาธิการของนิตยสาร AARPและผู้ประกาศรางวัลกล่าวถึงภาพยนตร์เรื่อง Invictus ว่าเป็นเรื่องราวของความพยายาม ยุติการแบ่งแยกสีผิวในแอฟริกาใต้ โดยใช้กีฬารักบี้ เป็นเครื่องช่วยในการรวมประเทศเป็นหนึ่งเดียวซึ่งผู้กำกับ Clint Eastwoodสามารถดึงบทบาทการแสดงที่ว่ากันว่า ดีที่สุดของ Morgan Freeman ออกมา ในบทของประธานาธิบดีเนลสั้น เมลเดลล่าเป็นภาพยนตร์อิงประวัติศาสตร์ที่ยิ่งใหญ่ และให้กำลังใจได้มากทีเดียว อย่างไรก็ตามMorganFreeman กลับพลาดรางวัลนักแสดงชายยอดเยี่ยมวัยเกิน 50ปีไปอย่างน่าเสียดาย เมื่อรางวัลดังกล่าวตกเป็นของ Jeff Bridges นักแสดงสูงอายุอีกผู้หนึ่ง กับบทบาทนักร้องเพลงแนวคันทรี่ในภาพยนตร์เรื่องCrazy Heart ที่ส่งให้เขาคว้ารางวัลดารานำชายยอดเยี่ยม จากเวทีลูกโลกทองคำมาแล้วก่อนหน้านี้ซึ่งคุณ Bill Newcott เชื่อว่า Jeff Bridges น่าจะคว้ารางวัลออสการ์ มากอดได้อีกหนึ่งรางวัลอย่างไม่ยากเย็น และสำหรับรางวัลนักแสดงหญิงยอดเยี่ยมวัยเกิน50 ปีนั้น HelenMirren กับบทบาทของ Sofya Tolstoy ภรรยาผู้โหยหาความรักของนักเขียนชาวรัสเซีย Leo Tolstoy จากเรื่อง TheLast Station เบียดเอาชนะ Meryl Streep แชมป์เก่าปีที่แล้วไปได้อย่างไรก็ตาม ภาพยนตร์เรื่อง It's complicated ที่ MerylStreep แสดงนำนั้น สามารถคว้ารางวัล สาขาภาพยนตร์ตลกยอดเยี่ยมสำหรับผู้ชมวัยเกิน50 ปี ในขณะที่ Julie&Julia หนังอีกเรื่องหนึ่งที่ MerylStreep แสดงนำก็คว้ารางวัลสาขาภาพยนตร์รักยอดเยี่ยม สำหรับคนวัยทองไปได้เช่นกัน สำหรับรางวัลผู้กำกับภาพยนตร์ยอดเยี่ยมค่อนข้างพลิกล็อคนิดหน่อยเมื่อผู้กำกับ Kathryn Bigelow สามารถคว้าเก้าอี้ทองคำไปได้จากหนังเรื่องThe Hurt Locker ที่ชนะการประกวดมาแล้วหลายสถาบันในขณะที่ภาพยนตร์เรื่อง The Blind Side ได้รางวัลภาพยนตร์ยอดนิยมและ Star Trek คือภาพยนตร์ยอดเยี่ยม สำหรับผู้ใหญ่ที่ใจยังเป็นเด็กประจำปีนี้ รางวัลเก้าอี้ทองคำของนิตยสารAARP นั้น ประกาศติดต่อกันมาตั้งแต่ปี 2002 แล้ว โดยในปีนี้งานเลี้ยงรับรางวัลจะจัดขึ้นวันที่ 16 กุมภาพันธ์ที่นครลอส แอนเจิลลีส คุณ BillNewcott บรรณาธิการของนิตยสาร AARP หวังว่ารางวัลที่มอบให้แก่ผู้สูงอายุ ที่ทำงานในวงการภาพยนตร์โดยเฉพาะนี้จะเป็นสิ่งที่ช่วยกระตุ้นให้ผู้สร้างหนังของฮอลลีวู้ดให้ความสนใจต่อกลุ่มผู้ชมวัยเกิน 50 ปีที่กำลังมีจำนวนเพิ่มขึ้นเรื่อยๆ ต่อไป